Jamestown Foundation

Jamestown Foundation er en amerikansk tankesmie og stiftelse basert i Washington, D.C. Den har som formål å «informere og utdanne» beslutningstakere om de hendelser og trender som den oppfatter som «strategisk viktig» for USA. Jamestowns nettsted hevder at deres materiale «presenteres uten politisk bias, filter eller agenda.»Mission, The Jamestown Foundation. Besøkt 30. april 2009 Den har imidlertid også blitt beskyldt for å vende tilbake til propagandataktikker fra den kalde krigen.«The Jamestown Foundation: A News Agency Made to Measure», voltairenet.org, 23. mars 2005. Besøkt 30. april 2009

William Geimer grunnla Jamestown Foundation i 1984 etter at sovjeteren Arkadij Sjevtsjenko hoppet av i 1978. Sjevtsjenko, som på den tid var assisterende generalsekretær i De forente nasjoner (FN), var den høyest rangerte sovjetiske embetsmann som noensinne hoppet av til USA. Geimer hadde arbeidet nært sammen med Sjevtsjenko, og etablerte Jamestown som et redskap for å fremme skriftene til den tidligere sovjetdiplomaten, samt de til Ion Pacepa, en tidligere høyt plassert rumensk etterretningsoffiser, og med Geimers og stiftelsens hjelp publiserte begge avhopperne bestselgende bøker.Origins, The Jamestown Foundation. Besøkt 30. april 2009 

CIA-direktøren William J. Casey, en ledende skikkelse i de amerikanske «national security»-organisasjonene, hjalp til med å støtte dannelsen av The Jamestown Foundation, da han var enig med dens anklager om at det amerikanske etterretningsvesenet ikke bidro med tilstrekkelig økonomisk støtte til avhoppere fra Østblokken. Stiftelsen var til og begynne med dedikert til å støtte sovjetiske dissidenter, og organisasjon gjorde det også mulig for avhopperne å tjene ekstra penger gjennom forelesninger og skriving.

For tiden er dens hovedfokus på Kina, Russland/Eurasia og terrorisme. Per 2008 utgir den publikasjonene China Brief, Eurasia Daily Monitor, Global Terrorism Analysis og North Caucasus Weekly (også kalt Chechnya Weekly). Av tidligere publikasjoner kan nevnes Eurasia Security Trends, Fortnight in Review, Monitor, North Korea Review, Prism, Russia and Eurasia Review, Russia’s Week, Spotlight on Terror, Terrorism Focus og Terrorism Monitor. Jamestown Foundation henter sin informasjon gjennom både offisielle kanaler og etterretningskontakter.

Per 2008 består stiftelsens styre av blant andre James H. Burnley IV og Frank Keating,Board Members, The Jamestown Foundation. Besøkt 30. april 2009, og blant Jamestowns fremtredende medlemmer finner man blant andre Vladimir Socor.Senior Fellows, The Jamestown Foundation. Besøkt 30. april 2009

Michael Scheuer, et tidligere fremtredende medlem, forlot Jamestown Foundation i februar 2009. Han hevdet i en artikkel på anti-war.com at han ble sparket fra organisasjonen på grunn av sine åpenhjertige synspunkter om forholdet mellom USA og Israel.Michael Scheuer: «Lobby? What Lobby?», antiwar.com, 10. februar 2009. Besøkt 30. april 2009 Jamestowns nåværende president, Glen Howard, har nedsettende sammenlignet Scheuers synspunkter med den tidligere republikanske presidentkandidaten Ron Paul.

 Referanser 

 Eksterne lenker 


Kategori:Tankesmier
Kategori:Etableringer i 1984